AIŠKINAMASIS RAŠTAS

Dėl Molėtų rajono savivaldybės parduodamų būstų ir pagalbinio ūkio paskirties pastatų sąrašo patvirtinimo

 **1. Parengto tarybos sprendimo projekto tikslai ir uždaviniai**

 Lietuvos Respublikos paramos būstui įsigyti ar išsinuomoti įstatymo 25 straipsnio 5 dalis nustato, kad savivaldybės taryba tvirtina parduodamų savivaldybės būstų ir pagalbinio ūkio paskirties pastatų sąrašą (toliau – sąrašas).

 Molėtų rajono savivaldybės tarybos 2019 m. vasario 21 d. sprendimu Nr. B1-36 „Dėl Molėtų rajono savivaldybės parduodamų būstų ir pagalbinio ūkio paskirties pastatų sąrašo sudarymo“ patvirtino sąrašą.

 Molėtų rajono savivaldybė pardavė būstus: Molėtų m., Liepų g. 17-3, už 34026,56 Eur, Molėtų m., Vilniaus g. 56-2, už 7091,33 Eur, Molėtų r. sav., Joniškio sen., Joniškio k., Dubingių g. 3-2, už 6500, Eur. 2 būstai pripažinti netinkamais gyventi ir išbraukti iš sąrašo, 1 būstas nurašytas, nugriautas ir išbrauktas iš sąrašo. Vienam savivaldybės būsto nuomininkui atsisakius būsto nuomos ir vieną būstą suremontavus, iš sąrašo du būstai išbraukti. Vienas būstas perkeltas į savivaldybės būsto sąrašą, trys savivaldybės būstai išnuomoti socialinio būsto sąlygomis. Trylika buvusių socialinių būstų išnuomoti rinkos kaina.

 Atsižvelgiant į aukščiau minėtus pasikeitimus Molėtų rajono savivaldybės būstų fondo būstų sąraše ir Molėtų rajono savivaldybės socialinio būsto, kaip savivaldybės būsto fondo dalies, sąraše, Savivaldybės tarybai teikiamas sprendimo projektas dėl parduodamų savivaldybės būstų ir pagalbinio ūkio paskirties pastatų sąrašo tvirtinimo.

 **2. Šiuo metu esantis teisinis reglamentavimas**

 Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis.

 Lietuvos Respublikos paramos būstui įsigyti ar išsinuomoti įstatymo 25 straipsnio 5 dalis.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Pardavus šiame sąraše esančius būstus, lėšos bus panaudotos socialinio būsto fondo plėtrai.

 **4. Priemonės sprendimui įgyvendinti**

Priimti teigiamą sprendimą.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

 **6.Vykdytojai, įvykdymo terminai**

Molėtų rajono savivaldybės administracija.